Publication: Magyar Közlöny
Issue: MK-1999-105 (Year: 1999, Number: 105)
Era: 1990-2004
Section: a 35/1991. (VI. 20.) AB határozatban — elvi éllel mutatott
Paragraph Index: 716

2. Az indítványok alapján az Alkotmánybíróság vizsgálta azt is, hogy sérti-e a szerzett jogok tiszteletben tartásának alkotmányos követelményét a Korm.r. és a Vhr. hatályon kívül helyezésének ez a módja. Az Alkotmánybíróság több határozatában állást foglalt a szerzett jogok tiszteletben tartásának alkotmányossági kérdéseivel kapcsolatosan. E határozataiban elvi jelentőséggel rámutatott, hogy az Alkotmány 2. §-ának (1) bekezdésében deklarált „jogállamisághoz hozzá tartozik a szerzett jogok tiszteletben tartása.” [pl. 62/1993. (XI. 29.) AB határozat, ABH 1993, 364, 367.]. A szerzett jogok védelme a jogállamban szabályként érvényesül, de nem abszolút érvényű, kivételt nem tűrő szabály. A kivételek elbírálása azonban csak esetenként lehetséges. Azt, hogy a kivételes beavatkozás feltételei fennállnak-e, végső fórumként az Alkotmánybíróságnak

Source: https://magyarkozlony.hu/hivatalos-lapok/a858119c74e26436b783866d0e326d5291c0cdf8/dokumentumok/470d747c801bccf647a4337a1009826f744f4e76/letoltes